ai4bharat/Pralekha huggingface dataset:
माहिती आणि प्रसारण मंत्रालय
इफ्फी 52 मध्ये ‘उद्याचे 75 सर्जनशील प्रतिभावंत’ स्पर्धेच्या विजेत्यांच्या नावांची घोषणा
निवड झालेल्या विजेत्यांमध्ये बिहारमधील केवळ 16 वर्षांच्या प्रतिभावान तरुणाचा समावेश- माहिती आणि प्रसारणमंत्र्यांची माहिती
75 सर्जनशील प्रतिभावंतांमध्ये भारतामधील अनेक लहान शहरे आणि नगरांमधील उमेदवारांचा समावेश
पणजी, 20 नोव्हेंबर 2021
देश आपल्या कष्टाने मिळवलेल्या स्वातंत्र्याचे ७५ वे वर्ष साजरे करत असल्याच्या पार्श्वभूमीवर,स्वातंत्र्याचा अमृत महोत्सवाचा ध्वज देशातील प्रत्येक राज्यात फडकत असताना, विशेष अतिथी म्हणून इफ्फीमध्ये सहभागी होण्यासाठी देशभरातून 75 युवा उदयोन्मुख चित्रपटकारांची “उद्याची 75 सर्जनशील मने “ उपक्रमासाठी निवड करण्यात आली आहे.
या स्तुत्य उपक्रमाबद्दल बोलताना मंत्री म्हणाले, “ भारताच्या स्वातंत्र्याची 75 वर्षे साजरी करताना आम्ही पहिल्यांदाच 75 तरुण उदयोन्मुख गुणवंतांची निवड करणार आहोत आणि त्यांना मार्गदर्शन उपलब्ध करणार आहोत. त्यांची निवड प्रमुख परीक्षक आणि निवड परीक्षकांकडून अतिशय बारकाईने केलेल्या निवड प्रक्रियेच्या माध्यमातून करण्यात आली आहे.” यामध्ये निवडण्यात आलेला सर्वात तरुण उमेदवार केवळ 16 वर्षांचा आहे, बिहारमधील 16 वर्षांच्या आर्यन खानची निवड त्याच्या चित्रपट दिग्दर्शनातील कौशल्यासाठी झाली आहे, अशी माहिती त्यांनी दिली.
चित्रपट क्षेत्रातील मान्यवरांच्या ज्युरीने निवडलेल्या 75 तरुण सर्जनशील कलाकारांचे अभिनंदन करून मंत्र्यांनी सांगितले केले की, हे चित्रपटकार , अभिनेते, गायक, पटकथा लेखक आणि इतरांना त्यांची सर्जनशीलता जगप्रसिद्ध कार्यक्रमात प्रदर्शित करण्यासाठी व्यासपीठ उपलब्ध करून देणे ,हा या उपक्रमामागील सरकारचा उद्देश आहे.
या 75 उदयोन्मुख कलावंतांमध्ये भारतातील अनेक लहान शहरे आणि नगरांमधून निवडण्यात आलेल्या गुणी कलावंतांचा समावेश आहे अशी माहिती मंत्र्यांनी दिली.
भारतातील 23 राज्ये/ केंद्रशासित प्रदेशांमधून ते इफ्फीमध्ये आले आहेत. त्यामध्ये आसाम आणि मणीपूर या ईशान्येकडील राज्यांमधील पाच जणांचा आणि जम्मू आणि काश्मीरमधील एकाचा समावेश आहे. हे सर्व 75 तरुण गुणवंत भारतातील विविध राज्यांमधून निवडण्यात आले आहेत. त्यामध्ये आंध्र प्रदेश , आसाम , बिहार , छत्तीसगड ,दिल्ली , गोवा , जम्मू आणि काश्मीर , गुजरात,हरयाणा,हिमाचल प्रदेश ,झारखंड ,कर्नाटक , केरळ , मध्य प्रदेश , महाराष्ट्र , मणीपूर , पंजाब , राजस्थान , तामिळनाडू , तेलंगण , उत्तर प्रदेश , उत्तराखंड  आणि पश्चिम बंगाल  यांचा समावेश आहे. या 75 सर्जनशील गुणवंतांना अनेक नामवंत चित्रपट निर्माते आणि कलाकारांना भेटण्याची संधी इफ्फीमध्ये उपलब्ध होणार आहे. त्यांना चित्रपट उद्योगातील तज्ञांशी संवाद साधण्याची आणि मास्टर क्लासेसना उपस्थित राहण्याची आगळीवेगळी संधी देखील दिली जाणार आहे.
या विजेत्यांची पूर्ण यादी या ठिकाणी पाहता येईल.
नोंदणीकृत इफ्फी प्रसारमाध्यम प्रतिनिधी किंवा इतर प्रसारमाध्यम सहकाऱ्यांना या विजेत्यांच्या मुलाखती घेण्याची इच्छा असल्यास ते या विजेत्यांच्या संपर्काच्या तपशीलाची माहिती मिळवण्यासाठी त्याबाबतची विनंती iffi-pib@nic कडे ईमेल द्वारे पाठवू शकतात
देशभरातून निवडलेल्या 75 सर्जनशील गुणवंताची सविस्तर माहिती
या स्पर्धेचे तपशील या ठिकाणी पाहता येतील.Jaydevi PS/S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 227
अर्थ मंत्रालय
'आरोग्य आणि शिक्षण यावरील उपकर' यांना व्यवसाय खर्च म्हणून स्विकारले जाणार नाही
विशिष्ट सरकारी कल्याणकारी योजनांच्या निधीसाठी करदात्यांवर अतिरिक्त शुल्क म्हणून आरोग्य आणि शिक्षण उपकर लावला जातो
नवी दिल्ली, 1 फेब्रुवारी 2022
'आरोग्य आणि शिक्षण उपकर' हा व्यवसाय खर्च म्हणून समजला जाणार नाही. केंद्रीय अर्थमंत्री श्रीमती निर्मला सीतारामन यांनी आज संसदेत केंद्रीय अर्थसंकल्प सादर करताना हे स्पष्ट केले.
केंद्रीय अर्थमंत्र्यांनी सांगितले, की आयकर हा व्यवसायाच्या उत्पन्नातील खर्च म्हणून स्वीकारला जाणार नाही. यामध्ये कर आणि अधिभार यांचाही समावेश आहे.
'आरोग्य आणि शिक्षण उपकर' हा करदात्यांवर विशिष्ट सरकारी कल्याणकारी कार्यक्रमांना निधी देण्यासाठी अतिरिक्त अधिभार म्हणून लादला जातो, असेही त्यांनी स्पष्ट केले. काही न्यायालयांनी ‘आरोग्य आणि शिक्षण उपकर’ यांना व्यवसाय खर्च म्हणून परवानगी दिली आहे, जे कायद्याच्या हेतूच्या विरुद्ध आहे, हे लक्षात घेऊन, 'उत्पन्न आणि नफ्यावरील कोणताही अधिभार किंवा उपकर हा व्यवसाय खर्च म्हणून गणला जाणार नाही, याचा केंद्रीय अर्थमंत्र्यांनी पुनरुच्चार केला.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
राज्यपालांच्या 50व्या परिषदेच्या समारोपात पंतप्रधानांनी केले भाषण
नवी दिल्ली, 24 नोव्हेंबर 2019
राज्यपालांच्या 50व्या परिषदेचा समारोप आज राष्ट्रपती भवनात झाला. आदिवासी कल्याण तसेच पाणी, शेती, उच्च शिक्षण आणि जीवन सुकर करण्याच्या मुद्यांवर परिषदेत भर देण्यात आला.
या मुद्यांवर राज्यपालांच्या पाच उपगटांनी आपला अहवाल सादर केला आहे आणि ज्या मुद्यांवर राज्यपाल मध्यस्थांची भूमिका बजावू शकतात. त्यावर चर्चा झाली. आदिवासी कल्याणावर परिषदेत चांगली चर्चा झाली. स्थानीय गरजांनुसार यासाठी धोरणे आखण्याची गरज अधोरेखित करण्यात आली.
पंतप्रधान नरेंद्र मोदी यांनी आपल्या भाषणात परिषदेच्या यशस्वी आयोजनाबद्दल अभिनंदन केले. भविष्यात काळानुरुप या परिषदेने राष्ट्रीय विकास आणि सामान्य माणसांच्या गरजांची पूर्तता यावर लक्ष्य केंद्रीत केले पाहिजे, यावर पंतप्रधानांनी आपल्या भाषणात भर दिला.
परिषदेतल्या महत्वाच्या सूचनांबद्दल पंतप्रधानांनी कौतुक केले. स्थानिक गरजांना अनुरूप संकल्पनांना प्रोत्साहन मिळावे यासाठी राज्यपालांनी प्रथम नागरिक म्हणून राज्यस्तरावरच्या चर्चांसाठी पुढाकार घ्यावा, असे आवाहन पंतप्रधानांनी केले.
आदिवासी कल्याणाबाबत बोलताना, क्रीडा आणि युवा कल्याण क्षेत्रातील योजना राबवणे आणि तंत्रज्ञानाचा योग्य वापर करण्याचे आवाहन पंतप्रधानांनी केले. 112 आकांक्षित जिल्ह्यांच्या विशेषत: आदिवासी क्षेत्रातील जिल्ह्यांच्या विकासाच्या गरजा पूर्ण व्हाव्यात यासाठी अभियान स्वरुपात काम करण्यात यावे, असे पंतप्रधानांनी सांगितले. हे जिल्हे विकास निर्देशांकांची राज्य आणि राष्ट्रीय सरासरी लवकरात लवकर गाठतील याकडे लक्ष पुरवण्यास पंतप्रधानांनी सांगितले.
परिषदेत जलजीवन अभियानावर झालेली चर्चा, जलसंवर्धन आणि जलव्यवस्थापनाची तंत्रे यासाठी सरकार देत असलेल्या प्राधान्याचे प्रतिबिंब असल्याचे पंतप्रधान म्हणाले. विद्यापीठांचे कुलपती या नात्याने राज्यपालांनी जलव्यवस्थापनाच्या चांगल्या सवयी विद्यार्थी आणि युवा पिढीत रुजवण्यासाठी प्रयत्न करावेत, अशी विनंती पंतप्रधानांनी केली. ‘पुष्करम’ सारख्या पाण्याशी संबंधित महोत्सवांना प्रसिद्धी मिळावी, यासाठी साहाय्य करण्याकरिता मार्ग शोधण्याची विनंती पंतप्रधानांनी राज्यपालांना केली.
स्टार्ट अपना चालना मिळावी आणि रोजगार निर्मिती व्हावी, यासाठी हॅकेथॉनसारख्या मंचाचा वापर, नवीनतम शोध आणि तंत्रज्ञान, यादृष्टीने उच्च दर्जाच्या संशोधनात विद्यापीठांनी गुंतवणूक करावी यासाठी राज्यपाल महत्वाची भूमिका बजावू शकतात, असे पंतप्रधानांनी सांगितले.
आरोग्य आणि शिक्षण यासारख्या मूलभूत क्षेत्राशी संबंधित प्राथमिक गरजा किफायतशीर पद्धतीने उपलब्ध व्हाव्यात यासाठी नियमनामध्ये योग्य संतुलन राखण्याची गरज पंतप्रधानांनी जीवन सुगम करण्याच्या प्रयत्नांबाबत बोलताना व्यक्त केली.
समस्यांवर तोडगा निघू शकेल असा सामूहिक दृष्टिकोन अवलंबत कृषी अर्थव्यवस्थेच्या विकासावर लक्ष्य केंद्रीत करण्यासाठी पंतप्रधानांनी सांगितले. कृषी विद्यापीठांच्या व्यावहारिक परियोजनांच्या माध्यमातून आंतरराष्ट्रीय स्तरावरील कृषी क्षेत्रातल्या सर्वोत्तम पद्धती अवलंबण्यासाठी राज्यपाल साहाय्य करु शकतात, असे पंतप्रधानांनी सांगितले.
समारोप सत्राला राष्ट्रपती, उपराष्ट्रपती आणि गृहमंत्र्यांनी संबोधित केले.
G.Chippalkatti/S.Kakade/D.Rane
(Visitor Counter : 60
शिक्षण मंत्रालय
गेल्या तीन वर्षात देशभरातील 170426 शाळांमधील विद्यार्थीनींना स्वसंरक्षणाचे प्रशिक्षण देण्याला मंजुरी
नवी दिल्ली, 26 जुलै 2018
राष्ट्रीय माध्यमिक शिक्षा अभियानांतर्गत केंद्र सरकार विद्यार्थीनींना स्वसंरक्षणाचे प्रशिक्षण घेण्यास प्रोत्साहन देत आहे. शाळेत आणि शाळेबाहेर विद्यार्थीनी सुरक्षित राहाव्यात आणि आपत्कालीन परिस्थितीत त्यांच्यातील आत्मविश्वास टिकून राहावा, या उद्देशाने हे प्रशिक्षण दिले जात आहे.
गेल्या तीन वर्षात देशभरातील 170426 शाळांमधील विद्यार्थीनींना स्वसंरक्षणाचे प्रशिक्षण देण्याला मंजुरी देण्यात आली आहे. 2015-16 साली 49,517 शाळांमध्ये प्रशिक्षणाला मंजुरी देण्यात आली आणि त्यासाठी 4062.02 लाख रुपयांची रक्कम मंजूर करण्यात आली. 2016-17 साली 57,500 शाळांमध्ये प्रशिक्षणाला मंजुरी देण्यात आली आणि त्यासाठी 4880.75 लाख रुपयांची रक्कम मंजूर करण्यात आली तर 2017-18 या वर्षात 63,409 शाळांमध्ये प्रशिक्षणाला मंजुरी देण्यात आली आणि त्यासाठी 5580.81 लाख रुपयांची रक्कम मंजूर करण्यात आली.
मनुष्यबळ विकास राज्यमंत्री उपेंद्र कुशवाह यांनी आज राज्यसभेत ही माहिती दिली.
S.Tupe/M.Pange/P.Malandkar
(Visitor Counter : 62
केंद्रीय लोकसेवा आयोग
केंद्रीय लोक सेवा आयोगाकडून 2 जुलै 2023 रोजी घेण्यात आलेल्या सहाय्यक भविष्य निर्वाह निधी आयुक्त परीक्षेबद्दल सोशल मीडियावर पसरलेल्या अफवांचे खंडन
प्रत्येक स्तरावरील पात्र आणि अपात्र उमेदवारांची गुणवत्ता पदे क्रमाने आणि परीक्षार्थींच्या कामगिरीनुसार आहेत
2 जुलै 2023 रोजी आयोगाने घेतलेल्या सहाय्यक भविष्य निर्वाह निधी आयुक्त परीक्षेत पेपर फुटल्याप्रकरणी सोशल मीडियावर अफवा पसरत आहेत.परीक्षा पार पडल्यानंतर वेगवेगळ्या सोशल मीडिया पोर्टलवर प्रश्नपत्रिकांच्या काही भागाची छायाचित्रे अपलोड करण्यात आली आहेत. तोपर्यंत परीक्षेला बसलेल्या सर्व परीक्षार्थींच्या हातात लाखो प्रश्नपत्रिका होत्या आणि आयोगाने संकेतस्थळावर प्रश्नपत्रिका अपलोडही केल्या होत्या. त्यामुळे, आयोगाच्या बाजूने अशी माहिती विश्वासार्ह किंवा कारवाई करण्यायोग्य नाही.
मात्र तरीही, आयोगाने या घटनेची नोंद घेतली आणि देशभरातील सर्व केंद्रांमधील परीक्षेच्या प्रक्रियेची आणि तपासणीची संपूर्ण छाननी केली. संशयास्पद असे काहीही आढळले नाही. तसेच, पूर्ण सावधगिरीची बाब म्हणून, काही अनुचित घडले का हे शोधण्यासाठी गुणवत्ता यादीच्या सर्व स्तरांवर परीक्षेच्या निकालाच्या डेटाचे विश्लेषण देखील केले. प्रत्येक स्तरावर पात्र आणि अपात्र उमेदवारांचे गुणवत्ता यादीतील क्रम व्यवस्थित आणि परीक्षार्थींच्या कामगिरीनुसार असल्याचे स्पष्टपणे दिसून आले.
काही केंद्रांमधून जास्त उमेदवार पात्र होत असल्याच्या संदर्भात, खुल्या स्पर्धांमध्ये हे काही वेगळे नाही असे नमूद केले आहे. समान अनुपात आधारावर कोणत्याही दोन परीक्षांची तुलना केली जाऊ शकत नाही तसेच वेगवेगळ्या वर्षांतील त्याच परीक्षेच्या निकालाची आकडेवारी देखील वेगळी असू शकते.
घटना आणि डेटाच्या तपशीलवार आणि सखोल विश्लेषणाच्या आधारे, आयोगाचे असे ठाम मत आहे की सोशल मीडियावर पसरवल्या जाणाऱ्या अफवा निराधार आहेत.
संरक्षण मंत्रालय
ऑपरेशन थिरवल्लूर: नागरिकांच्या सुरक्षेसाठी लष्कराची मोहीम
पुणे येथील दक्षिण कमांड, सैनिकांनी नागरिकांच्या सुरक्षेसाठी "ऑपरेशन थिरवल्लूर" सुरु केले आहे.
लष्कराकडून नागरी प्रशासनाला मदत करण्याच्या हेतूने ही मोहीम हाती घेण्यात आली आहे. या मोहिमेअंतर्गत, तामिळनाडू मधील थिरवल्लूर जिल्ह्यातील गुम्मीडीपुंडी येथील राज्य औद्योगिक विकास महामंडळ तामिळनाडू मर्यादित च्या औद्योगिक वसाहतीतील क्षेत्रात जुन्या कारखान्यातून कदाचित अनावधानाने गोळा केलेलया, स्फोट न झालेल्या 10 टन दारूगोळ्यांची सुरक्षितरित्या विल्हेवाट लावण्यात आली. नागरी अधिक-यांबरोबर तपशीलवार नियोजन आणि सहकार्यातून गेल्या अनेक आठवड्यांपासून क्लिष्ट आणि गुंतागुंतीचा हा प्रत्यत्न सुरु असून ही एक उत्कृष्ट मोहीम आहे. लष्कर आणि तामिळनाडू राज्य सरकार यांच्या संयुक्त समन्वय आणि नियोजनाच्या माध्यमातून हे करण्यात आले, त्यांच्या विनंतीवरून संरक्षण मंत्रालयाने या मोहिमेला विशेष मान्यता दिली.
गुम्मीडीपुंडी आणि आसपासच्या परिसरातील सर्व नागरिकांसाठी सुरक्षित वातावरण सुनिश्चित करणे, हे या मोहिमेचे उद्दिष्ट आहे. या मोहिमेअंतर्गत, धातूचे भंगार असलेल्या दारुगोळ्याच्या कोठारातून सापडलेल्या, स्फोट झाला नसलेल्या आयुधांचे वर्गीकरण करून आणि त्याची विल्हेवाट लावल्यानंतर ,ती आता जमिनीखाली पुरण्यात आली. काही वर्षांपूर्वी झालेल्या हिंसक स्फोटात एका कारखान्यातील कामगाराचा मृत्यू झाल्यानंतर हे दारुगोळ्याचे कोठार उघडकीला आले होते. ही मोहीम आणखी काही दिवस सुरु राहण्याची शक्यता आहे.M.Iyengar/S.Chavan/P.Kor
कार्मिक, सार्वजनिक तक्रार आणि निवृत्ती वेतन मंत्रालय
निवृत्ती वेतन धारकांनी डिजिटल जीवन प्रमाणपत्राच्या मोहिमेत घेतला उत्साहाने सहभाग
केंद्रीय निवृत्ती वेतन आणि निवृत्तीवेतनधारक कल्याण विभागाद्वारे राबविला जात आहे डिजिटल लाइफ सर्टिफिकेट-फेस ऑथेंटिकेशन उपक्रम
नागपूर, 11 नोव्हेंबर 2022
केंद्र शासनाच्या सेवेतील निवृत्ती वेतन धारकांसाठी डिजिटल जीवन प्रमाणपत्राच्या प्रचारासाठी राष्ट्रव्यापी मोहीम केंद्रीय निवृत्ती वेतन आणि निवृत्तीवेतनधारक कल्याण विभागाद्वारे राबविली जात आहे . केंद्र सरकारच्या निवृत्ती वेतन धारकांसाठी मोहीम 11 नोव्हेंबर शुक्रवार रोजी स्टेट बँक ऑफ इंडीया- एसबीआय, सरदार वल्लभभाई पटेल मार्ग , किंग्सवे नागपूर शाखा, येथे राबविली गेली. या शिबिरामध्ये निवृत्तीवेतनधारकांचे ‘डिजिटल लाइफ सर्टिफिकेट-फेस ऑथेंटिकेशन करण्यात आले. यावेळी केंद्रीय निवृत्ती वेतन आणि निवृत्तीवेतनधारक कल्याण विभागाचे उपसचिव रमेशचंद्र सेठी, या विभागाचे सल्लागार हरजित सिंग, स्टेट बँक ऑफ इंडीया- एसबीआय नागपूरचे नोडल अधिकारी सुब्रोतो मुखर्जी यांनी निवृत्तीवेतनधारका नागरिकांना मार्गदर्शन करीत माहिती दिली.
निवृत्तीवेतन धारकांनी या मोहिमेत उत्साहाने सहभाग घेतला आणि या नवीन तंत्रज्ञानाची ओळख करून दिल्याबद्दल आनंद व समाधान व्यक्त केले. या पेन्शनधारकांना त्यांच्या मोबाईल फोनमध्ये फेस ऑथेंटिकेशन जीवन प्रमाण अॅप कसे डाउनलोड करावे आणि त्यांच्या फोनवरून जीवन प्रमाणपत्र कसे द्यावे याबद्दल विभागाच्या अधिकाऱ्यांनी मार्गदर्शन केले. लाइफ सर्टिफिकेट 60 सेकंदात तयार केले जाते आणि मोबाईल फोनवर एक लिंक पाठवली जाते जिथून ते डाउनलोड केले जाऊ शकते.
मागील वर्षाच्या नोव्हेंबर मध्ये केंद्रीय कार्मिक विभाग राज्यमंत्री डॉ. जितेंद्र सिंग यांनी स्मार्टफोनद्वारे जीवन प्रमाणपत्र सादर करण्याचे ‘फेस ऑथेंटिकेशन तंत्रज्ञानाचे’ लोकार्पण केले होते. सर्व नोंदणीकृत पेन्शनर्स असोसिएशन, पेन्शन वितरण बँका, केंद्रीय मंत्रालय/विभाग आणि केंद शासन आरोग्य सेवा- सीजीएचस वेलनेस सेंटर यांसाठी विशेष शिबिरे आयोजित करून जीवन प्रमाणपत्र दाखल करण्यासाठी ‘डिजिटल लाइफ सर्टिफिकेट-फेस ऑथेंटिकेशन’ तंत्राचा प्रचार करण्याचे निर्देश देण्यात आले आहेत.
यापूर्वी जीवन प्रमाणपत्र भौतिक स्वरूपात सादर करावे लागत होते आणि त्यासाठी वृद्ध पेन्शनधारकांना तासन्तास बँकेबाहेर रांगेत उभे राहावे लागत होते. आता, एका बटणाच्या क्लिकसरशी हे शक्य झाले आहे. मोबाईलद्वारे फेस ऑथेंटिकेशनद्वारे जीवन प्रमाणपत्र सादर करण्याच्या प्रक्रियेत आधार क्रमांक, ओटीपीसाठी मोबाइल क्रमांक, पीपीओ क्रमांक, बँक/पोस्ट ऑफिसमधील खाते क्रमांक यासंबंधीचे तपशील आवश्यक आहे. ही सुविधा राज्य सरकारच्या कर्मचार्यांना आणि राज्याच्या कोषागार कार्यालयाच्या स्वरूपात वितरण अधिका-यांमार्फत देखील उपलब्ध आहे.. या कार्यक्रमाला , पेन्शनर्स असोसिएशन आणि स्टेट बँक ऑफ इंडीया, युआयडीआयचे प्रतिनिधी देखील उपस्थित होते.
फेस ऑथेंटिकेशनद्वारे जीवन प्रमाणपत्र सादर करण्यासाठी विभागातर्फे नोव्हेंबर महिनाभर मोहीम राबविण्यात येत आहे. केंद्रीय निवृत्ती वेतन आणि निवृत्तीवेतनधारक कल्याण विभागाद्वारे सर्व निवृत्तीवेतनधारकांना त्यांचे जीवन प्रमाणपत्र डिजिटल मोडद्वारे सादर करण्यासाठी संबंधित केंद्राला भेट देण्याचे आवाहन केले आहे.PIB Nagpur | S.Rai/D.Wankhede/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
ग्राहक व्यवहार, अन्न आणि सार्वजनिक पुरवठा मंत्रालय
राष्ट्रीय अन्न सुरक्षा योजना/प्रधानमंत्री-गरीब कल्याण अन्न योजना III या योजनांतर्गत दिल्या जाणाऱ्या धान्याचे योग्य आणि वेळेत वितरण व्हावे म्हणून स्वस्त धान्य दुकाने दररोज जास्त वेळ आणि आठवड्याचे सर्व दिवस सुरु ठेवण्याचे राज्ये व केंद्रशासित प्रदेशांना निर्देश
नवी दिल्ली, 16 मे 2021
काही राज्ये व केंद्रशासित प्रदेशांमध्ये कोविडमुळे लागू असणाऱ्या टाळेबंदीचा परिणाम स्वस्त धान्य दुकानांच्या वेळेवरही होऊ शकतो, हे लक्षात घेऊन केंद्रीय अन्न आणि सार्वजनिक वितरण विभागाने ही दुकाने महिन्यातील सर्व दिवशी सुरु ठेवावीत असे निर्देश दिले आहेत. तसेच, कोविड नियमावलीचे पालन करत या दुकानांमधून राष्ट्रीय अन्न सुरक्षा योजना/प्रधानमंत्री-गरीब कल्याण अन्न योजना III या योजनांतर्गत दिल्या जाणाऱ्या धान्याचे वितरण लाभार्थ्यांना संपूर्ण दिवसभर व्हावे म्हणून वेळेच्या पालनात सूट देणारी नियमावली आज जारी करण्यात आली आहे.
यामुळे राज्ये आणि केंद्रशासित प्रदेश प्रधानमंत्री गरीब कल्याण अन्न योजना III आणि राष्ट्रीय अन्न सुरक्षा योजना या योजनांतर्गत मिळणारे धान्य या योजनांच्या लाभार्थ्यांना योग्य आणि वेळेत वितरीत होऊ शकेल.
स्वस्त धान्य दुकानांमधून गरजूंपर्यंत वेळेवर धान्य पोचण्यात कोणत्याही अडचणी येऊ नयेत यासाठी आवश्यक ती पावले उचलण्याच्या सूचना केंद्राने राज्य आणि केंद्रशासित प्रदेशांना दिल्या आहेत. या योजनेची आणि उपाययोजनांची माहिती अधिकाधिक लोकांपर्यंत पोचवण्याचे निर्देशही देण्यात आले आहेत.
प्रधानमंत्री गरीब कल्याण अन्न योजना या अंतर्गत मे आणि जून 2021 या दोन महिन्यांत आधीच्याच धर्तीवर दर महिना प्रति व्यक्ती पाच किलो तांदूळ आणि गहू ही धान्ये देण्याच्या निर्णयाची अंमलबजावणी सुरू झाली आहे. राष्ट्रीय अन्न सुरक्षा योजनेअंतर्गत अंत्योदय अन्न योजना आणि पीएच या दोन्ही योजनेतील लाभांव्यतिरिक्त हे धान्य सर्व 80 कोटी लाभार्थ्यांना लाभ मिळत आहे.
मार्गदर्शक सूचनांसाठी इथे क्लिक करा
R.Aghor/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 245
कायदा आणि न्याय मंत्रालय
प्रसिद्धीपत्रक
नवी दिल्ली, 14 मार्च 2022
श्रीमती न्यायमूर्ती पुष्पा विरेंद्र गनेडीवाला, यांनी मुंबई उच्च न्यायालयाच्या अतिरिक्त न्यायाधीशपदाचा राजीनामा राज्यघटनेच्या 217 कलमातील  परिशिष्ट  कलमानूसार दिला आहे. 11 मार्च 2022 पासून राजीनामा लागू होणार असल्याची माहिती आज केंद्रीय न्याय व विधी मंत्रालयांतर्गत असलेल्या न्यायविभागाकडून  देण्यात आली.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
राष्ट्रपती कार्यालय
राष्ट्रपतींनी ईस्टरच्या पूर्वसंध्येला दिल्या शुभेच्छा
राष्ट्रपती रामनाथ कोविंद यांनी ईस्टरच्या पूर्वसंध्येला सर्व देशवासीयांना शुभेच्छा दिल्या आहेत.
“ईस्टरच्या शुभ प्रसंगी, मी भारतात आणि परदेशात राहणा-या सर्व नागरिकांना, विशेषत: ख्रिस्ती समुदायातील लोकांना माझ्या शुभेच्छा देतो आणि मनःपूर्वक अभिनंदन करतो असे राष्ट्रपतींनी आपल्या संदेशात म्हटले आहे.
ईस्टर हा येशू ख्रिस्ताच्या पुनरुत्थानाचा उत्सव साजरा करण्याचा प्रसंग आहे. हा आपल्याला प्रेम, त्याग आणि क्षमा या मार्गावर चालण्याची प्रेरणा देतो. आपण येशू ख्रिस्ताच्या जीवनातून शिकूया आणि संपूर्ण मानवजातीच्या भल्यासाठी एकत्र काम करूया.
या सणात आपल्यामध्ये पुन्हा एकतेची भावना निर्माण होऊ देत तसेच आपल्या राष्ट्राच्या कल्याणासाठी आणि समृद्धीसाठी आपली वचनबद्धता अधिक दृढ होऊ दे.”
राष्ट्रपतींचा संदेश हिंदीत पाहण्यासाठी येथे क्लिक करा
पेट्रोलियम आणि नैसर्गिक वायू मंत्रालय
आंतरराष्ट्रीय हवामान व्यवस्थेला देश केंद्रीत दृष्टीकोनाकडून लोक केंद्रीत दृष्टीकोनाकडे वळावे लागेल: पेट्रोलियम आणि नैसर्गिक वायू तसेच केंद्रीय गृहनिर्माण आणि नागरी व्यवहार मंत्री हरदीप सिंग पुरी
नवी दिल्ली, 24 फेब्रुवारी 2023
"आंतरराष्ट्रीय हवामान व्यवस्थेत बदल घडवून आणण्याची वेळ आली आहे. या व्यवस्थेला 'देश-केंद्रित' दृष्टिकोनाकडून 'लोककेंद्रित' दृष्टिकोनाकडे वळून हवामान कृतींकडे जावे लागेल.", असे पेट्रोलियम आणि नैसर्गिक वायू तसेच केंद्रीय गृहनिर्माण आणि नागरी व्यवहार मंत्री हरदीप सिंग पुरी यांनी आज सांगितले. ते जागतिक शाश्वत विकास शिखर परिषद 2023 च्या ‘मेनस्ट्रीमिंग सस्टेनेबल डेव्हलपमेंट अँड क्लायमेट रेझिलियन्स फॉर कलेक्टिव्ह अॅक्शन’ या विषयावरील समापन सत्रात बोलत होते.
शतकातून एकदा आलेल्या साथीच्या आजारातून जग सावरत आहे; जगाच्या काही भागात भू-राजकीय संघर्ष आहेत; थ्री-एफ  संकट ऊर्जा सुरक्षा धोक्यात आणते; आणि पुढील काही वर्षे आर्थिक अनिश्चितता कायम राहील, असे ते म्हणाले. हे मुद्दे शाश्वत विकासावर आज होत असलेल्या चर्चेशी घट्ट जोडलेले आहेत, असेही त्यांनी नमूद केले.
पाणी आणि स्वच्छता, गृहनिर्माण, अन्न, ऊर्जा उपलब्धता, डिजिटल संपर्क आणि आर्थिक समावेशकतेत झालेल्या परिवर्तनीय प्रगतीमुळे सेवा क्षेत्राचा अभूतपूर्व वापर झाला आहे. विकासाचा हा दृष्टीकोन ‘कोणालाही मागे सोडू नका’ या शाश्वत विकासाच्या उद्दिष्ट तत्त्वज्ञानाशी ताळमेळ ठेवतो, असे ते म्हणाले.
हरित संक्रमणाच्या दिशेने भारताच्या वाटचालीबद्दल बोलताना ते म्हणाले की सरकार हरित अर्थव्यवस्थेकडे संक्रमण आणि विविध क्षेत्रांमध्ये ऊर्जेचा कार्यक्षम वापर करण्यासाठी अनेक कार्यक्रम राबवत आहे. भारताचे ग्रीन हायड्रोजन धोरण हा एक क्रांतिकारी बदल आहे, हा बदल भारताला ग्रीन हायड्रोजन आणि ग्रीन अमोनिया उत्पादनातील जागतिक केंद्र बनवणार आहे. 2030 पर्यंत वार्षिक 5 मेट्रिक टन ग्रीन हायड्रोजनचे उत्पादन करण्याचे उद्दिष्ट भारताने ठेवले आहे, अशी माहिती पुरी यांनी दिली.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
नौवहन मंत्रालय
जलमार्ग ईशान्य भागात विकासाचे नवे युग आणतील:सर्वानंद सोनोवाल
नवी दिल्ली 11 एप्रिल 2022
केंद्रीय बंदरे, नौवहन आणि जलमार्ग तसेच आयुष मंत्री सर्वानंद सोनोवाल यांनी म्हटले आहे की, जलमार्गांमुळे देशाच्या ईशान्य भागात विकासाचे नवे युग अवतरेल. आसाममधील दिब्रुगड येथे आयोजित जलमार्ग परिषदेतील प्रदर्शनाचे उद्घाटन करताना, ते म्हणाले की, जलमार्ग परिसंस्था भारताला त्याच्या शेजारी देशांशी जोडण्यात उपयुक्त ठरेल आणि त्यातून आत्मनिर्भर भारताचे स्वप्न साकार करण्यासाठी देशात नव्या रोजगार संधींच्या विकासाला चालना मिळेल.
दिब्रुगडला भेट देणाऱ्या औद्योगिक क्षेत्रातील भागधारक आणि धोरणकर्त्यांसाठी आज सुरु झालेली जलमार्ग परिषद उपयुक्त ठरणार आहे. या परिषदेदरम्यान सुमारे सहा सामंजस्य करारांवर स्वाक्षऱ्या होणार आहेत. तसेच, या प्रदर्शनात चाळीसहून अधिक राष्ट्रीय आणि आंतरराष्ट्रीय कंपन्या भाग घेत आहेत.
आयडब्ल्यूएआय अर्थात भारतीय देशांतर्गत जलमार्ग प्राधिकरणाने या प्रदर्शनात देशातील जलमार्ग क्षेत्राची क्षमता अधिक ठळकपणे सर्वांसमोर आणण्यासाठी आणि प्राधिकरणाच्या प्रकल्पांचे प्रदर्शन करण्यासाठी संकल्पनेवर आधारित पॅव्हीलियन उभारले आहे. तसेच, अनेक डच कंपन्यांकडील जलमार्ग क्षेत्राशी संबंधित नवीन तंत्रज्ञान आणि अभिनव संशोधने यांचा समावेश असलेले समर्पित नेदरलँड देशाचे पॅव्हीलियन देखील या प्रदर्शनात उभारलेले आहे. एल अँड टी., ब्रह्मपुत्रा क्रॅकर्स अँड पॉलिमर्स मर्या., आयटीडी सिमेंटेशन यांसह अनेक कंपन्या या प्रदर्शनात सहभागी झाल्या आहेत.
पंतप्रधान नरेंद्र मोदी यांच्या ‘व्होकल फॉर लोकल’ या संकल्पनेच्या धर्तीवर आसामच्या कलाकुसरीच्या वस्तू, चहा आणि स्थानिक कारागीर यांना प्रोत्साहन देण्यासाठी या परिषदेत स्थानिक कंपन्यांना मंच उपलब्ध करून देण्यात आला आहे. यामध्ये दिब्रुगडच्या डीआरडीए अंतर्गत प्रोत्साहन देण्यात येणाऱ्या गटांचा यामध्ये उल्लेखनीय सहभाग आहे.
पंतप्रधान कार्यालय
गुजरातमधील ज्येष्ठ महिला नागरिकांसाठीच्या क्रीडा उपक्रमांची पंतप्रधानांनी केली प्रशंसा
गुजरातमधे, खास ज्येष्ठ महिला नागरिकांसाठी आयोजित केलेल्या अनोख्या क्रीडा उपक्रमाची पंतप्रधान नरेंद्र मोदी यांनी प्रशंसा केली आहे.
गुजरातमधील ज्येष्ठ नागरिक महिलांसाठी आयोजित केलेल्या अनोख्या उपक्रमाबद्दल गुजरातचे राज्यमंत्री श्री हर्ष संघवी यांच्या ट्विटर संदेशाला उत्तर देताना, पंतप्रधानांनी “प्रशंसनीय” असं ट्वीट केलं आहे.
वाणिज्य आणि उदयोग मंत्रालय
स्टार्ट अप इंडिया आंतरराष्ट्रीय शिखर परिषदेत जागतिक फंडांसमवेत झालेल्या गोलमेज बैठकीत जगभरातल्या 70 हून अधिक फंडांचा सहभाग
सर्वात नवोन्मेशी राष्ट्र बनण्याची भारताची क्षमता असल्याची भावना अनेक फंडांकडून व्यक्त
नवी दिल्ली, 16 जानेवारी 2021
प्रारंभ या स्टार्ट अप इंडिया आंतरराष्ट्रीय शिखर परिषदेच्या पहिल्या दिवशी, 15 जानेवारी 2021 ला वाणिज्य आणि उद्योग विभागाच्या उद्योग आणि अंतर्गत व्यापार प्रोत्साहन विभागाने जागतिक फंडांसमवेत गोलमेज बैठक आयोजित केली होती. या बैठकीत अमेरिका,जपान,कोरिया, सिंगापूर मधले 70 वेंचर कॅपिटल फंड आणि भारतात अधिवास असणारे जागतिक फंड सहभागी झाले. या फंडांची भारतीय क्षेत्रात 41 अब्ज अमेरिकी डॉलर्स असेट अंडर मॅनेजमेंट आणि जागतिक असेट अंडर मॅनेजमेंट 143 अब्ज अमेरिकी डॉलर्सहून अधिक आहे.
केंद्रीय वाणिज्य आणि उद्योग मंत्री पियुष गोयल यांच्या अध्यक्षतेखाली झालेल्या या बैठकीला उद्योग आणि अंतर्गत व्यापार प्रोत्साहन विभागाचे सचिव डॉ गुरुप्रसाद मोहपात्रा, उद्योग आणि अंतर्गत व्यापार प्रोत्साहन विभागाचे सह सचिव अनिल अग्रवाल, महत्वाचे भारतीय नियामक, धोरणकर्ते आणि जागतिक वेंचर कॅपिटल फंड सहभागी झाले.
जागतिक फंडाच्या चिंतांची दखल घेणे, भारतीय स्टार्टअपच्या सध्याच्या प्रगतीचा अहवाल मांडणे, भारतातल्या नवोन्मेषावर जागतिक भांडवल गुंतवणुकीला चालना देण्यासाठीच्या गुंतवणुक मार्गांवर चर्चा करणे त्याच बरोबर जागतिक वेंचर फंडांसाठी व्यवसाय सुलभतेला प्रोत्साहन देण्याच्या उद्देशाने ही बैठक आयोजित करण्यात आली होती.
भारतीय स्टार्ट अप्सची विकास क्षमता, गिफ्ट सिटी मध्ये उपलब्ध संधी आणि वेंचर कॅपिटल-स्टार्ट अप परीरचनेचा व्यापक आढावा यावर यावेळी चर्चा झाली. भारत सरकारसमवेत चर्चा करण्यात येणाऱ्या सर्वोच्च नियामक मुद्यांबाबतही यावेळी बोलणी झाली. जगातल्या सर्वात मोठ्या स्टार्ट अप परिरचनापैकी, भारताची स्टार्ट अप परिरचना तिसऱ्या क्रमांकाची असून गेल्या दशकात त्यात मोठे परिवर्तन झाले आहे याकडे बैठकीत लक्ष वेधण्यात आले. शिक्षण, ई कॉमर्स, यासारख्या क्षेत्रात 2020 च्या उत्तरार्धात K या आकाराप्रमाणे परिस्थिती सुधारत आहे तर पर्यटन आणि आतिथ्यशीलता या क्षेत्रांवर मोठा परिणाम झाला आहे.
येत्या 10-15 वर्षात जगातले सर्वात नवोन्मेशी राष्ट्र बनण्याची भारताची क्षमता असल्याची भावना यावेळी काही फंडानी व्यक्त केली. भारतात स्टार्ट अप संस्कृतीला प्रोत्साहन देण्यासाठी, त्याकरिता पोषक वातावरण निर्माण करण्यासाठी भारत सरकारने उचललेली पावले, गती आणि दिशा याची काही सहभागीनी प्रशंसा केली. हे क्षेत्र गुंतवणूकदारांसाठी अधिक पोषक राहण्याच्या दृष्टीने सूचनाही यावेळी करण्यात आल्या. स्टार्ट अप्सना सहाय्य करण्याच्या दृष्टीने केंद्र सरकारने याआधीच अनेक पावले उचलली असून भविष्यातही पावले उचलण्यात येणार असल्याचे गोयल यांनी सांगितले. स्टार्ट अप्स साठी सुरवातीच्या स्तरापासूनच सहाय्य करण्यासाठी वेंचर कॅपिटलना त्यांनी आमंत्रित केले ज्यायोगे स्टार्टअपसाठी वैविध्य आणि विस्तार शक्य होईल.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151